
Inštrukcia týkajúca sa postupu v prípade žiadosti 
o formálne odpadnutie od Katolíckej cirkvi 


. Krstom sa človek včleňuje do Kristovej cirkvi, ktorá pretrváva v Katolíckej cirkvi, ktorú 


spravuje Petrov nástupca a biskupi v spoločenstve s ním, a stáva sa v Cirkvi nositeľom 
povinností a práv (porov. CIC kán. 96 a 204: CCEO kán. 7 a 910 $ 1). 


. Osobe, ktorá dovíšila osemnásty rok života, prináleží plné vykonávanie jej práv. 


Pred dovfšením tohto veku vôľa rodičov alebo poručníkov sama osobe nenahrádza vôľu 
maloletých. 


„K tomu, aby formálny úkon odpadnutia od Katolíckej cirkvi bol považovaný za platný 


a skutočný, musí byť vykonaný kánonicky spôsobilou osobou (porov. CIC kán. 124 
a CCEO kán. 931) osobne, vedome a dobrovoľne: 

a) vnútorným rozhodnutím odlúčiť sa od Katolíckej cirkvi 

b) vonkajším prejavením tohto rozhodnutia 

c) prijatím tohto rozhodnutia kompetentnou cirkevnou autoritou. 


. Formálny úkon odpadnutia od Katolíckej cirkvi nemá Iba právno-administratívny charakter 


— vystúpenie z Cirkvi za účelom dosiahnutia občianskych účinkov — ale je skutočným 
odlúčením sa od konštitutívnych prvkov cirkevného života. Predpokladá teda buď úkon 
apostázie — odmietnutia kresťanskej viery, alebo herézy — popierania niektorej pravdy, 
ktorú je nutné veriť božskou a katolíckou vierou, alebo schizmy — odmietnutia spoločenstva 
s členmi Katolíckej cirkvi. 


. Formálny úkon odpadnutia od Katolíckej cirkvi, ktorý je v súlade s kánonickým právom 


úkonom apostázie, herézy alebo schizmy, prináša so sebou tieto dôsledky: 

a) vylúčenie z prijímania sviatostí (CIC kán. 1331 8 1. a 915: CCEO kán. 1431 $3 1 
a 1434 $ 1) 

b) odmietnutie cirkevného pohrebu, ak pred smrťou osoba neprejavila nejaké znaky 
pokánia (CIC kán. 1184 8 1.1% a CCEO 877). 

c) nemožnosť prijatia úlohy krstného alebo birmovného rodiča (CIC kán. 874 $ 1.49? 
a 893 $ 1, CCEO kán. 685 8 1.6“) 

d) nutnosť povolenia miestneho ordinára ku kánonickému manželstvu (CIC kán. 1071 
$ 1.5? a CCEO kán. 789.6“). 


„ Osoba, ktorá chce vystúpiť z Cirkvi, predloží písomnú žiadosť farárovi svojho 


kánonického trvalého bydliska (CIC kán. 107 a CCEO kán. 916), ktorý pozve žiadateľa 
k osobnému stretnutiu za účelom potvrdenia identity Žiadajúceho a objasnenia jeho 
žiadosti formou pastoračného rozhovoru, v ktorom: 

a) vysvetlí závažnosť jeho žiadosti o vystúpenie z Cirkvi, že vystúpenie z Cirkvi je 
chápané nielen ako hriech, ale v kánonickom práve aj ako trestný čin, za ktorý je 
predpísaný kánonický trest exkomunikácie, 

b) informuje o dôsledkoch exkomunikácie, ako sú vymenované vyššie v bode 5. 

c) pokúsi sa trpezlivou láskou motivovať k zmene rozhodnutia, aby upustil 
od zamýšľaného odpadnutia od Cirkvi. 


7. Farár odošle túto žiadosť na arcibiskupský úrad so svojim sprievodným listom, v ktorom 
uvedie výsledok pastoračného pohovoru a tiež doplní údaj farnosti krstu. 


8. V prípade odmietnutia osobného stretnutia, odošle farár žiadosť na arcibiskupský úrad. 
V takomto prípade je žiadateľovi adresovaná písomná výzva doporučeným listom, ktorým 
sa mu dá možnosť s určením časovej lehoty, aby prehodnotil zamýšľaný úkon a zároveň 
ho informuje o dôsledkoch vystúpenia z Cirkvi. 


9. Miestny ordinár po posúdení, či sú splnené požadované kánonické podmienky, deklaruje 
skutočnosť formálneho vystúpenia z Cirkvi, oznámi to žiadateľovi spolu so skutočnosťou 
upadnutia do exkomunikácie (CIC kán. 1364 $ 1 a CCEO kán 1436. 1 a 1437) 
a kánonickými dôsledkami, ktoré s tým súvisia. Tiež ho informuje o možnosti opätovného 
návratu do Katolíckej cirkvi. 


10. Do knihy krstov nariadi pri mene žiadateľa zapísať poznámku: Actu formali ab Ecelesia 
defecit, dd. mm.rr, Prot. n.. V žiadnom prípade jestvujúce údaje v knihe krstov nemôžu byť 
vymazané, zostávajú tak ako boli zapísané, lebo dokumentujú právny úkon a skutočnosť, 
ktorá sa stala. 


11. Pokiaľ diecéza bydliska nie je totožná s diecézou krstu žiadateľa, oznámenie je zaslané 
na zápis do diecézy krstu, ktorá príslušnej farnosti nariadi vykonať poznámku v knihe 
krstov. 


12. Ak sa osoba chce vrátiť späť do plného spoločenstva Cirkvi, napíše v duchu pokory 
Žiadosť o znovuprijatie. 


13. Diecézny biskup posúdi žiadosť a rozhodne o znovuprijatí. 


14. Znovuprijatie má obsahovať oslobodenie od trestu exkomunikácie, vyznanie viery, 
prijatie sviatosti pokánia a Eucharistie. 


15. Prijatie do Cirkvi sa zapíše do poznámky knihy krstov. 


Na základe zákonodarnej moci prislúchajúcej mi z úradu diecézneho biskupa týmto 


schvaľujem a vydávam 
Inštrukciu týkajúcu sa postupu v prípade žiadosti 
o formálne odpadnutie od Katolíckej cirkvi. 


Táto inštrukcia nadobúda účinnosť od 1. septembra 2020 a je platná pre Košickú arcidiecézu. 
Košice 25. júna 2020 
Prot. č. 663/20 


z Mons. Bernard Bober 
arcibiskup-meropolita 


Mons. Juraj Kamas 
kancelár 


